b"\n_START_ARTICLE_\nHunt the Wumpus\n_START_SECTION_\nIgranje\n_START_PARAGRAPH_\nIzvirna besedilna razli\xc4\x8dica igre Hunt the Wumpus ima za vmesnik besedilno ukazno vrstico. Igralec vna\xc5\xa1a ukaze za gibanje skozi sobe ali za streljanje \xc2\xbbukrivljenih pu\xc5\xa1\xc4\x8dic\xc2\xab\xc2\xa0vzdol\xc5\xbe tunela v eno od sosednih sob. Obstaja dvajset sob, vsaka je povezana z drugimi tremi, in so razporejene podobno kot ogli\xc5\xa1\xc4\x8da dodekaedra ali kot ploskve ikozaedra, kar predstavlja enako razporeditev. Tveganje predstavljajo jame brez dna, super netopirji in Wumpus sam. Super netopirji vr\xc5\xbeejo igralca na naklju\xc4\x8dno mesto; ta zna\xc4\x8dilnost se je pojavila v kasnej\xc5\xa1ih komercialnih pustolovskih igrah, kot so Zork I, Valley of the Minotaur in Adventure. Wumpus ima posebne noge, ki mu pomagajo pobegniti iz jam brez dna, super netopirji pa ga ne morejo dvigniti, ker je prete\xc5\xbeak. Ko igralec iz namigov ugotovi v kateri sobi je Wumpus, brez da bi stopil vanjo, v Wumpusovo sobo ustreli pu\xc5\xa1\xc4\x8dico, da bi ga ubil. Igralec zmaga v igri, \xc4\x8de ubije Wumpusa. \xc4\x8ce pu\xc5\xa1\xc4\x8dico ustreli v napa\xc4\x8dno sobo, prepla\xc5\xa1i Wumpusa, ki se zaradi tega umakne v sosednjo sobo. Igralec izgubi igro, \xc4\x8de se znajde v isti sobi kot Wumpus, (ki ga poje), ali v jami brez dna.\n_START_SECTION_\nRazvoj\n_START_PARAGRAPH_\nIgro je izvirno napisal Gregory Yob v jeziku BASIC in se je pojavila na osrednjih ra\xc4\x8dunalnikih vsaj leta 1972. Igro Hunt the Wumpus je prva objavila revija organizacije People's Computer Company leta 1973. Igro je leta 1975 spet objavila revija Creative Computing, leta 1979 pa so jo vklju\xc4\x8dili v knjigo MORE BASIC Computer Games. Ker je bil Yob razo\xc4\x8daran nad lovskimi igrami na mre\xc5\xbeah, kot so Snark, Mugwump in Hurkle, se je odlo\xc4\x8dil, da bo izdelal igro na karti. V ra\xc4\x8dunalni\xc5\xa1ke namige je vklju\xc4\x8dil razlagalni humor in si zamislil \xc2\xbbglas\xc2\xab\xc2\xa0infocomskega pripovedovalca. V kasnej\xc5\xa1ih razli\xc4\x8dicah igre je bilo \xc5\xa1e ve\xc4\x8d nevarnosti in ve\xc4\x8d razporeditev jam. Izvedba igre Hunt the Wumpus je bila obi\xc4\x8dajno vklju\xc4\x8dena v MBASIC, Microsoftov tolma\xc4\x8d BASIC-a za operacijski sistem CP/M, in enem od prvih produktov podjetja. Igro Hunt the Wumpus so priredili za ra\xc4\x8dunalnik Commodore PET pod naslovom Twonky in jo prodajali v poznih 1970-tih z revijo Cursor. Razli\xc4\x8dico igre lahko \xc5\xa1e vedno najdemo kot del paketa bsdgames v sodobnih operacijskih sistemih BSD, kjer je znana kot \xc2\xbbwump\xc2\xab._NEWLINE_Prene\xc5\xa1ena razli\xc4\x8dica igre iz leta 1980 za ra\xc4\x8dunalnik TI-99/4A se je precej razlikovala od izvirne, ohranila pa je enako zasnovo. Igra je grafi\xc4\x8dna in namesto ikozaedrske razporeditve uporablja pravilno mre\xc5\xbeo kot ekvivalent svitka. V tej razli\xc4\x8dici je Wumpus predstavljen z veliko rde\xc4\x8do glavo s parom nog, ki rasteta z njegovih obeh strani."